Die wêreld in foto’s – 10 April 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Priester neem Dinsdag ŉ foto waar pous Franciskus die mis bedien in die St. Petruskerk in die Vatikaanstad. (Foto: Alessandra Tarantino, AP) ŉ Een week oue lammetjie Dinsdag in ’n kamp in die Budakeszi-wildtuin, wes van Boedapest, in die Hongarye. (Foto: Szilard Koszticsak, AP) William Hagerty, die Amerikaanse ambassadeur in Japan, en sy vrou, Chrissy, Dinsdag saam met familielede van Japannese wat dekades gelede na Noord-Korea ontvoer is, tydens ŉ vergadering in die ambassadeurswoning in Tokio. Dié families het Hagerty gevra om pres. Donald Trump te versoek om maniere by sy verwagte ontmoeting met die Noord-Koreaanse leier te bespreek om hul geliefdes se terugkeer te verseker. (Foto: Eugene Hoshiko, AP) Amateurfotograwe neem Dinsdag foto’s van tulpe in die Hibiya-park in Tokio. (Foto: Shizuo Kambayashi, AP) Lede van die ver.di-unie met ŉ banier wat lees “Ons is die moeite werd” woon Dinsdag ’n byeenkoms by wat deel vorm van ŉ openbare sektor-loonstaking in Berlyn, Duitsland. (Foto: Markus Schreiber, AP)